Úrad vlády SR						Na rokovanie vlády SR
Odbor informatiky a racionalizácie					dňa 24. októbra 2001
	štátnej správy						k číslu: UV-7099/2001
									k bodu: 13

Stanovisko

k Správe o aktuálnom stave realizácie projektu Infovek v roku 2001

Vypracovala: B. Šujanová						Schválila: L. Mušková
									 	  riaditeľka odboru

I.

	Materiál predkladá minister školstva ako iniciatívny materiál. Obsahuje návrh uznesenia vlády, predkladaciu správu, vlastný materiál, stanovisko ministerstva financií, vyhodnotenie pripomienkového konania a návrh komuniké.

	Správa o aktuálnom stave realizácie projektu Infovek v roku 2001 (ďalej Správa) popisuje aktuálny stav realizácie projektu a využitie finančných prostriedkov vyčlenených na projekt, ako aj návrh na zmenu účelu využitia časti pridelených finančných prostriedkov v objeme 20 mil. Sk.

II.

	K materiálu bolo uskutočnené skrátené pripomienkové konanie za účasti MF SR. Uvádza sa, že pripomienky MF SR boli zapracované a materiál sa predkladá bez rozporu.

III.

	Odbor informatiky a racionalizácie štátnej správy nemá k materiálu vecné pripomienky a odporúča vláde SR Správu o aktuálnom stave realizácie projektu Infovek v roku 2001 schváliť v predloženom znení.

Bratislava 22. 10. 2001